#### ROMÂNIA

**JUDEȚUL IAȘI**

**MUNICIPIUL PAȘCANI**

**CONSILIUL LOCAL**

# **P R O C E S V E R B A L**

**Încheiat, astazi 6 martie 2018, în şedinţa extraordinară**

**a Consiliului Local al municipiului Paşcani, care are loc în sala de şedinţe a Primăriei municipiului Paşcani, judeţul Iaşi**

Ora 10,09

Doamna Jitaru Irina, secretarul municipiului Pascani deschide lucrările ședinței extraordinare din 6 martie 2018, arătând că este legal constituită, din 19 consilieri în funcție, sunt prezenți 17. La ședință participă primarul municipiului Pașcani - domnul Pantazi Dumitru, viceprimarul municipiului - doamna Nedelcu Gabriela, reprezentanți ai serviciilor din aparatul de specialitate al primarului, 1 cetățean, mass-media. Înainte de a începe, supune la vot următorul proces-verbal de ședință:

* Procesul-verbal al ședinței ordinare a Consiliului Local din 21 februarie 2018. Cine este pentru? Abțineri? Împotrivă?

Pentru: 17

Abțineri: 0

Împotrivă: 0

* Procesul-verbal al ședinței de îndată a Consiliului Local din 28 februarie 2018. Cine este pentru? Abțineri? Împotrivă?

Pentru: 17

Abțineri: 0

Împotrivă: 0

**Doamna Jitaru Irina**, secretarul municipiului Pascani dă cuvântul președintelui de ședință, doamna Perțu Liliana.

**Doamna Perțu Liliana,** presedinte de ședință, dă citire parțial Dispoziției nr. 714/02.03.2018:

#### ROMANIA

**JUDEŢUL IAŞI**

**MUNICIPIUL PAŞCANI**

**P R I M A R**

**D I S P O Z I Ţ I A Nr. 714**

**din data de: 02.03.2018**

**Primarul municipiului Paşcani, judeţul Iaşi;**

Având în vedere dispoziţiile art. 39, alin. (2) și (3) din Legea nr. 215/2001 privind administraţia publică locală, republicată, cu modificările și completările ulterioare;

În temeiul art. 68 alin. (1) şi ale art. 115 alin. (1) litera a) din Legea nr. 215/2001 privind administraţia locală, republicată, cu modificările și completările ulterioare;

**D I S P U N E:**

**Articol unic:** Se convoacă Consiliul Local al municipiului Paşcani, în **şedinţa extraordinară**, din data de **06.03.2018**, **ora 10.00**,**­­­­­­­­­­­­­** în sala de şedinţe a Consiliului Local al municipiului Pașcani, cu următoarea ordine de zi: ”

Presupune că au primit toți colegii ordinea de zi. Dacă nu este nimic de retras, supune la vot ordinea de zi așa cum a fost primită: Cine este pentru?

Pentru: 17

Abțineri: 0

Împotrivă: 0

Se începe cu primul proiect de pe ordinea de zi:

**1. PROIECT DE HOTĂRÂRE** **privind modificarea și completarea Hotărârii Consiliului Local al Municipiului Pașcani nr. 38 din 21.02.2018 privind desemnarea membrilor provizorii în cadrul Consiliului de Administrație al S.C. Prest Serv Apa S.A. Pașcani**

*Inițiatorul proiectului de hotărâre - Primarul municipiului Pașcani*

Precizează că a observant că s-a adăugat anexa 1. Întreabă dacă sunt discuții.

**Domnul Pintilie Marius-Nicolae**, consilier local, precizează că este a patra oară când se prezintă în Consiliul Local acest subiect. Ar dori să întrebe pe dl. primar, dar nu este, sau pe doamna secretar dacă sigur e corect proiectul acum.

**Doamna Jitaru Irina**, secretarul municipiului Pașcani, precizează că e a patra oară, dar nu e vorba de aceeași greșeală. Crede că numai cine nu muncește, nu greșește. Menționează că se poate întâmpla. Poate la scanat, dacă își amintesc consilierii au fost 31 de proiecte în ședința ordinară, nu s-a sesizat. Nu a sesizat niciun consilier local care a primit proiectul. Nimeni nu a sesizat că anexa 1 lipsește de la proiect, deși era menționată în proiect.

**Domnul Bdoașcă Mihai-Claudiu**, consilier local, precizează că a întrebat domnul Pintilie.

**Domnul Pintilie Marius-Nicolae**, consilier local, precizează că a întrebat.

**Doamna Jitaru Irina**, secretarul municipiului Pașcani, precizează că dl. Bodoașcă a întrebat care sunt indicatorii de performanță. Sau poate a întrebat dl. Pintilie și ea greșește, dar nu s-a spus că lipsește anexa.

**Domnul Pintilie Marius-Nicolae**, consilier local, menționează că răspunsul d-nei secretar în acest moment este că proiectul e în regulă.

**Doamna Jitaru Irina**, secretarul municipiului Pașcani, precizează că în ceea ce privește acest proiect răspunsul e da.

**Domnul Pintilie Marius-Nicolae**, consilier local, întreabă dacă a filtrat doamna secretar.

**Doamna Jitaru Irina**, secretarul municipiului Pașcani, menționează că s-a uitat pe contractul de mandat, este o completare la hotărâre, anexa 1 era prevăzută în cuprinsul hotărârii, dar nu era.

**Domnul Pintilie Marius-Nicolae**, consilier local, precizează că, din ce știe el, trebuia trecut în contractul de mandat, la sfârșit, obiectivele generale negociate și indicatorii de performanță.

**Doamna Jitaru Irina**, secretarul municipiului Pașcani, menționează că acesta e contractul. Indicatorii de preformanșă pot fi propuși de consilieri, având în vedere starea în care se află SC Prest Serv Apa SA în acest moment. Se întreabă ce indicatori de performanță se pot propune în condițiile în care nu li s-a aprobat niciun obiect de activitate. Menționează că indicatorii de performanță se raportează la obiectul de activitate.

**Domnul Pintilie Marius-Nicolae**, consilier local, precizează că l-a întrebat pe dl. primar în ședința trecută ce consideră cî trebuie să facă următorii membri în consiliul de administrație.

**Domnul Pantazi Dumitru,** primarul municipiului Pașcani, precizează că vor face analiză și vor veni cu propuneri.

**Domnul Pintilie Marius-Nicolae**, consilier local, precizează că a văzut că la art. 5 din contract e trecut să facă verificare economicofinanciară și un raport. Întreabă pe dl. primar dacă le-a dat și un termen sau e vorba de cele 4 luni, cât au mandat. Precizează că, de obicei, când se dă o sarcină, se dă și un termen. Urează succes și speră să nu se vadă cu același subiect.

**Doamna Perțu Liliana,** presedinte de ședință, întreabă dacă mai sunt discuții. Dacă nu, supune la vot proiectul de hotărâre. Cine este pentru? Împotrivă? Abțineri?

Pentru: 10

Împotrivă: 0

Abțineri: 7

Proiectul de hotărâre nr. 2:

**2. PROIECT DE HOTĂRÂRE privind modificarea și completarea art. 5 din Hotărârea Consiliului Local al Municipiului Pașcani nr. 36 din 21.02.2018 privind aprobarea documentației de atribuire privind delegarea celor doua contracte de concesiune privind activitățile de colectare și transport a deșeurilor municipale în județul Iași și operare a stațiilor de transfer și a instalațiilor de tratare a deșeurilor municipale în județul Iași**

*Inițiatorul proiectului de hotărâre - Primarul municipiului Pașcani*

Întreabă dacă sunt discuții.

Domnul Pintilie Marius-Nicolae, consilier local, precizează că e vorba de aceeași situație. A fost proiectul în ședința trecută, se aștepta la doamna secretar care e mâna dreaptă a d-lui primar, să atragă atenția.

Doamna Nedelcu Gabriela, consilier local, precizează că toți consilierii sunt vinovați că nu au sesizat acest aspect.

Doamna Jitaru Irina, secretarul municipiului Pașcani, precizează că nu mai avea nimic de făcut la acel proiect. Urmau propunerile din partea membrilor Consiliului Local.

Doamna Nedelcu Gabriela, viceprimarul municipiului Pașcani, precizează că aparatul de specialitate a întocmit proiectul de hotărâre și consilierii trebuiau să vină cu o propunere. Trebuia să se citească proiectul de hotărâre și să se facă o propunere.

Doamna Jitaru Irina, secretarul municipiului Pașcani, precizează că și ea poate greși, dar aici nu e vorba de o problemă juridică. Consilierii au 19 perechi de ochi, dar tot ea e vinovată. De bunul mers al ședinței are grijă președintele de ședință, nu secretarul.

Domnul Bodoașcă Mihai-Claudiu, consilier local, precizează că așa se întâmplă dacă nu-i lasă și pe consilierii PNL să fie președinți de ședință.

**Doamna Perțu Liliana,** presedinte de ședință, întreabă dacă mai sunt discuții. Dacă nu, supune la vot proiectul de hotărâre. Cine este pentru? Împotrivă? Abțineri?

Pentru: 17

Împotrivă: 0

Abțineri: 0

Proiectul de hotărâre nr. 3:

**3. PROIECT DE HOTĂRÂRE privind aprobarea cumpărării instalațiilor de iluminat public din Municipiul Pașcani de la S.C. DELGAZ GRID S.A.**

*Inițiatorul proiectului de hotărâre - Primarul municipiului Pașcani*

**Doamna Perțu Liliana,** presedinte de ședință, întreabă dacă sunt discuții. Dacă nu, supune la vot proiectul de hotărâre. Cine este pentru? Împotrivă? Abțineri?

Pentru: 17

Împotrivă: 0

Abțineri: 0

Proiectul de hotărâre nr. 4:

**4. PROIECT DE HOTĂRÂRE privind aprobarea participării Municipiului Pașcani cu proiectul “CONSTRUIRE ȘI AMENAJARE TEREN AFERENT, MUNICIPIUL PAȘCANI, JUDEȚUL IAȘI”,** în cadrul **Programului Operațional Regional 2014-2020, Axa prioritară 13 – Sprijinirea regenerării orașelor mici și mijlocii**

*Inițiatorul proiectului de hotărâre - Primarul municipiului Pașcani*

Întreabă dacă sunt discuții.

Domnul Pintilie Marius-Nicolae, consilier local, precizează că e lăudabilă inițiativa, dorește succes celor din primărie pentru implementarea proiectului. Ar dori să atragă atenția asupra a 2 aspecte: își dorește o grădiniță cu o arhitectură demnă de centru orașului și în cadrul proiectării să se țină cont de traficul de mașini din zonă. În momentul în care va fi un obiectiv nou în zonă, traficul rutier va fi crescut, poate se va face o parcare.

Doamna Nedelcu Gabriela, viceprimarul municipiului Pașcani, precizează că Axa 13 are două componente: jumătate din fonduri sunt pentru componenta socială, jumătate pentru dezvoltare infrastructură. Își propun să realizeze nu doar o grădiniță nouă, ci un proiect integrat în zonă, ceea ce înseamnă și amenajarea terenului aferent, parcare, amenajare alee parc, și, funcție de valoarea proiectului, se poate merge pe extindere, eventual iluminatul zonei. Proiectul va fi unul integrat, nu doar focalizat pe un singur obiectiv. Se dorește acolo și o parcare, poate și cu acces din parc, funcție de proiect.

Domnul Pantazi Dumitru, primarul municipiului Pașcani, precizează că, de obicei, se împotmolesc în achiziții.

**Doamna Perțu Liliana,** presedinte de ședință, întreabă dacă mai sunt discuții. Dacă nu, supune la vot proiectul de hotărâre. Cine este pentru? Împotrivă? Abțineri?

Pentru: 17

Împotrivă: 0

Abțineri: 0

Declară închise lucrările ședinței extraordinare din 6 martie 2018.

Ședința extraordinară se încheie la ora 10,21.

**PREȘEDINTE DE ȘEDINȚĂ SECRETARUL MUNICIPIULUI**

**Consilier PERȚU LILIANA cons. jr. JITARU IRINA**